CELEX: 62015CA0551
Language: sk
Date: 2017-03-09 00:00:00
Title: Vec C-551/15: Rozsudok Súdneho dvora (druhá komora) z 9. marca 2017 (návrh na začatie prejudiciálneho konania, ktorý podal Općinski sud u Puli-Pola – Chorvátsko) – Pula Parking d.o.o./Sven Klaus Tederahn (Návrh na začatie prejudiciálneho konania — Súdna spolupráca v občianskych veciach — Nariadenie (EÚ) č. 1215/2012 — Vecná a časová pôsobnosť — Občianske a obchodné veci — Exekučné konanie týkajúce sa vymáhania nezaplatenej pohľadávky za verejné parkovanie — Zahrnutie — Pojem „súd alebo tribunál“ — Notár, ktorý vydal exekučný príkaz na základe „verejnej listiny“)

8.5.2017   
            
            
               SK
            
            
               Úradný vestník Európskej únie
            
            
               C 144/9
            
         Rozsudok Súdneho dvora (druhá komora) z 9. marca 2017 (návrh na začatie prejudiciálneho konania, ktorý podal Općinski sud u Puli-Pola – Chorvátsko) – Pula Parking d.o.o./Sven Klaus Tederahn
   (Vec C-551/15) (1)
   
   ((Návrh na začatie prejudiciálneho konania - Súdna spolupráca v občianskych veciach - Nariadenie (EÚ) č. 1215/2012 - Vecná a časová pôsobnosť - Občianske a obchodné veci - Exekučné konanie týkajúce sa vymáhania nezaplatenej pohľadávky za verejné parkovanie - Zahrnutie - Pojem „súd alebo tribunál“ - Notár, ktorý vydal exekučný príkaz na základe „verejnej listiny“))
   (2017/C 144/11)
   Jazyk konania: chorvátčina
   
      Vnútroštátny súd, ktorý podal návrh na začatie prejudiciálneho konania
   
   Općinski sud u Puli-Pola
   
      Účastníci konania pred vnútroštátnym súdom
   
   
      Žalobkyňa: Pula Parking d.o.o.
   
      Žalovaný: Sven Klaus Tederahn
   
      Výrok rozsudku
   
   
               1.
            
            
               Článok 1 ods. 1 nariadenia Európskeho parlamentu a Rady (EÚ) č. 1215/2012 z 12. decembra 2012 o právomoci a o uznávaní a výkone rozsudkov v občianskych a obchodných veciach sa má vykladať v tom zmysle, že exekučné konanie začaté spoločnosťou, ktorá je vo vlastníctve územného samosprávneho celku, proti fyzickej osobe s bydliskom v inom členskom štáte na účely vymáhania nezaplatenej pohľadávky za parkovanie na verejnom parkovisku, ktorého prevádzkovaním bola uvedeným územným samosprávnym celkom poverená táto spoločnosť, pričom táto pohľadávka nemá sankčnú povahu, ale predstavuje len protiplnenie za poskytnutú službu, patrí do rozsahu pôsobnosti tohto nariadenia.
            
         
               2.
            
            
               Nariadenie č. 1215/2012 sa má vykladať v tom zmysle, že na notárov v Chorvátsku, ktorí v rámci právomocí zverených vnútroštátnym právom konajú v exekučných konaniach na základe „verejnej listiny“, sa nevzťahuje pojem „súd alebo tribunál“ v zmysle uvedeného nariadenia.
            
         
      (1)  Ú. v. EÚ C 48, 8.2.2016.